cyanic-selkie/wikianc huggingface dataset:
ঝিংগা
১৮শ-শতাব্দীতে ইউরোপীয় উদ্ভিদবিজ্ঞানী মিশরীয় আরবি নাম لوف লুফ থেকে এর ইংরেজি নামকরণ করেন।The plant genus name "Luffa" was introduced to Western botany nomenclature by the botanist Tournefort in 1706. In establishing the Luffa genus, Tournefort identified just one member species and called it "Luffa Arabum". His 1706 article includes detailed drawings of this species (which is now called Luffa aegyptiaca) – Ref. The species is native to tropical Asia but has been under cultivation in Egypt since late medieval times. The botanist Forskal visited Egypt in the early 1760s and noted that it was called لوف lūf in Arabic – Ref. In the 18th century the botanist Linnaeus adopted the name luffa for L. aegyptiaca and assigned this luffa to the Momordica genus, and did not use a separate Luffa genus. More refs on Luffa in 18th century botany nomenclature: "A commentary on Loureiro's "Flora Cochinchinensis" ", by E.D. Merrill, year 1935, in Transactions of American Philosophical Society volume 24 part 2, page 377-378. Luffa @ ATILF and "Suite de l'Etablissement de Quelques Nouveaux Genres de Plantes", by J.P. de Tournefort (1706) in Mémoires de l'Academe Royale des Sciences année 1706. The earliest known record of name "Luffa" in English is in 1768 from the botanist Philip Miller, who ascribes the genus name to Tournefort, and uses Tournefort's species name "Luffa Arabum", and says "Egyptian cucumber" is a name used in English - Ref.
ছেলে কার (১৯৫৪-এর চলচ্চিত্র)
ছেলে কার ভারতীয় চলচ্চিত্র পরিচালক চিত্ত বসু পরিচালিত এবং চরণ চিত্রা প্রযোজিত ১৯৫৪ সালের বাংলা প্রণয়ধর্মী হাস্যরসাত্মক চলচ্চিত্র। এই চলচ্চিত্রটি ১৯৫৪ সালে বাংলায় সেরা পূর্ণদৈর্ঘ্য চলচ্চিত্র হিসেবে জাতীয় চলচ্চিত্র পুরষ্কারে রাষ্ট্রপতির রৌপ্য পদক লাভ করে। চলচ্চিত্রটি অশোক কুমার ও মীনা কুমারী অভিনীত হিন্দিতে বান্দিশ নামে পুনর্নির্মিত হয়। চলচ্চিত্রটি তামিলে ইয়ার পাইয়ান  এবং মালায়ালামে ভাগ্যেমুদ্রা নামে পুনর্নির্মিত হয়।
কাহিনী সংক্ষেপ
টমেটো নামের একজন অনাথ তার পালক পিতার সাথে থাকে। তার বাবা খুব অসুস্থ এবং গুরুতর রোগে ভুগছেন, কয়েক মাসের মধ্যেই মারা যাবেন। তিনি টমেটো কে ধনকুবের কুণাল সেনের কাছে আশ্রয় নেওয়ার নির্দেশ দেয়। টমেটো গাড়ি রাখার একটি পার্কে কুণালের কাছে যায় এবং তাকে বাবা বলে ডাকে, হতবাক কুনাল অচেনা শিশু টমেটো থেকে পালানোর চেষ্টা করে কিন্তু পারে না। অনেক বাধা ও বিশৃঙ্খলার পরে কুনাল এবং তার মেয়ে বন্ধু মিলি অচেনা টমেটোকে ভালবাসতে শুরু করে।
হাওয়াই মিঠাই
thumb|250px|হাওয়াই মিঠাই তৈরির মেশিন হাওয়াই মিঠাই একপ্রকার মিষ্টি জাতীয় খাদ্যবিশেষ। এটি মুখে দিলে দ্রুত মিলিয়ে যায় বলে এর নাম রাখা হয়েছে ‘হাওয়াই মিঠাই’। কাঠির মাথায় যেন এক টুকরো গোলাপি কিংবা সাদা রঙের মেঘ। কোথাও বেড়াতে গেলে প্রায় সব ছোটরা এমনকী বড়রাও এই কাঠির মাথায় এক টুকরো মেঘ খাওয়ার জন্য ব্যস্ত হয়ে ওঠে। অনেকে মজা করে হাওয়াই মিঠাইকে বুড়ির মাথার পাকা চুলও বলেন। বাংলাতে যেমন অনেকগুলো নাম এই খাবারটির, তেমনি ইংরেজিতেও এর অনেক নাম; যেমন: কটন ক্যান্ডি, ফেয়ারি ফ্লস, ক্যান্ডি ফ্লস কিংবা স্পুন সুগার।
ইতিহাস
thumb|[[কানাডার প্যাকেনহ্যামে ম্যাপল স্বাদবিশিষ্ট হাওয়াই মিঠাই]]
চৌদ্দশতকে ইটালিতে চিনি দিয়ে তৈরি এই মজার খাবারটি প্রচলন শুরু হয়। সেই সময় ঘরোয়া ভাবেই সামান্য চিনির ঘন রস বিশেষ পদ্ধতিতে সুতোর মতো তৈরি করে বানানো হত হাওয়াই মিঠাই। আঠারো শতক পর্যন্ত এইভাবে তৈরি হয়েছে। ১৮৯৭ সালে মার্কিন উইলিয়ম মরিসন ও জন সি. ওয়ারটন হাওয়াই মিঠাই তৈরির জন্য প্রথম মেশিন আবিষ্কার করেন। এই মেশিনের সাহায্যে চিনির যে সুতো তৈরি হতে লাগল সেগুলো আরও সূক্ষ্ম আর বাতাস লাগার সঙ্গে সঙ্গেই শক্ত হয়ে যাওয়ার ফলে তাড়াতাড়ি খাবারটা তৈরি হয়ে যেতে লাগল। তবে মেশিনে তৈরি হাওয়াই মিঠাই তখন তেমন জনপ্রিয়তা পায়নি। ব্যাপকভাবে এর প্রসার বাড়ে ১৯০৪ সালে। সে বছর মরিসন এবং ওয়ারটন তাদের মেশিনে তৈরি হাওয়াই মিঠাই নিয়ে হাজির হলেন সেন্ট লুইসের বিশ্ব মেলায়। অবাক হওয়ার বিষয়, মেলার প্রথম দিনই ২৫ সেন্ট করে ৬৮ হাজার ৬৫৫ বাক্স হাওয়াই মিঠাই বিক্রি হয়েছিল, যা ছিল সে সময়ের হিসাবে অনেক বড় একটা অঙ্ক! ক্রমেই বিশ্বজুড়ে ব্যাপক জনপ্রিয়তা পায় খাবারটি। চাহিদা ও জনপ্রিয়তার জন্য একাধিক কোম্পানি এগিয়ে এল এই মজাদার খাবারটি উৎপাদন ও বিপণনে। টটসি রোল অফ কানাডা লি. বিশ্বের সর্বাধিক হাওয়াই মিঠাই উৎপাদনকারী প্রতিষ্ঠান। দেখতে অনেকটা তুলার মতো বলে ১৯২০ সালে মার্কিনরা এই মিঠায়ের নাম দিয়েছে ‘কটন ক্যান্ডি’। তারা এই হাওয়াই মিঠায়ের এতই ভক্ত যে, মার্কিন যুক্তরাষ্ট্রে ৭ ডিসেম্বর দিনটি ‘জাতীয় কটন ক্যান্ডি ডে’ হিসাবে পালন করা হয়। ইউরোপ- আমেরিকার জয় করে আমাদের এখানে হাওয়াই মিঠাই তৈরি শুরু হয় এমন কথা বলা যায় না। কারণ চিনি দিয়ে তৈরি শোনপাপড়ি বহুকাল আগেই এখানে তৈরি হত। উন্নত বিশ্বের মত আমাদের দেশে অবশ্য আজও সেভাবে হাওয়াই মিঠাই উৎপাদন এবং সুন্দর প্যাকেজিং করে বিপণন হয় না। মেলা, বেড়ানোর জায়গা কিংবা রাস্তার ফেরিওয়ালারাই বিক্রি করে হাওয়াই মিঠাই।
শেল স্ক্রিপ্ট
থাম্ব|আইপিফায়ারওয়াল(ipfirewall) কনফিগার করার জন্য একটি ফ্রীবিএসডি(FreeBSD) শেল স্ক্রিপ্ট সম্পাদনা করা হচ্ছে শেল স্ক্রিপ্ট (ইংরেজি : Shell script) হচ্ছে একটি কমান্ড-লাইন ইন্টারপ্রিটার যা ইউনিক্স শেল দ্বারা চালিত একটি কম্পিউটার প্রোগ্রাম।  বিভিন্ন প্রকার শেল স্ক্রিপ্টকে একসাথে স্ক্রিপ্টিং ভাষা হিসাবে বিবেচনা করা হয়।
ফাইল ম্যানিপুলেশন, প্রোগ্রাম এক্সিকিউশন এবং টেক্সট প্রিন্ট করা ইত্যাদি অপারেশন অনায়াসে শেল স্ক্রিপ্টের দ্বারা সঞ্চালন করা যেতে পারে। যে স্ক্রিপ্ট দিয়ে আমরা পরিবেশ (এনভায়রনমেন্ট) সেট আপ করি, প্রোগ্রাম রান করাই এবং প্রয়োজনীয় পরিষ্কারকরণ, লগিং ইত্যাদি করে থাকি তাকে র‍্যাপার (wrapper) বলা হয়।
সাধারণত শেল স্ক্রিপ্ট বলতে একটি অপারেটিং সিস্টেম শেলকে স্বয়ংক্রিয় মোডে চালানো (রান করা) বোঝায়; কিছু নির্দিষ্ট অপারেটিং সিস্টেমে এদের বলা হয়, ব্যাচ ফাইল (যেমন এমএসডস-উইন৯৫ স্ট্রীম, ওএস/২), কমান্ড প্রোসিডিউর্স (যেমন ভিএমএস), এবং শেল স্ক্রিপ্ট (যেমন উইন্ডোজ এনটি স্ট্রীম এবং তৃতীয় পক্ষের ডেরিভেটিভস যেমন ৪এনটি—নিবন্ধে cmd.exe) ইত্যাদি। মেইনফ্রেম অপারেটিং সিস্টেমে আবার এর ভিন্ন নাম আছে।
সাধারণত ইউনিক্স/গ্নু/লিনাক্স/পোসিক্স সম্মত ইনস্টলেশনের সাথে কর্নশেল (<font color="#0645ad"> KornShell ) অন্তর্ভুক্ত থাকে। বিভিন্ন প্রকার শেলের সংস্করণ আছে যেমন ksh88, কর্ণ শেল '93 ইত্যাদি। বোর্ন শেল(sh) হচ্ছে সবচেয়ে পুরনো শেল যা এখনও ব্যবহার হয়; এছাড়াও ইউনিক্স সিস্টেমে সবসময় অন্তর্ভুক্ত থাকে সি শেল (csh), বোর্ন এগেইন শেল (bash), রিমোট শেল (rsh), SSL টেলনেট সংযোগের জন্য একটি নিরাপদ শেল (ssh) এবং tclsh নামক একটি শেল যা Tcl/Tk ইনস্টলেশনের জন্য একটি প্রধান উপাদান; wish ও একটি গুই ভিত্তিক Tcl/Tk শেল। সি প্রোগ্রামিং ভাষা এবং Tcl শেলের সিনট্যাক্স উপর্যুক্ত প্রোগ্রামিং ভাষাসমূহের অনুরূপ। কর্ণ শেল ও ব্যাশ (Bash) শেল অ্যালগোল (ALGOL) ভাষা এবং অন্যান্য কিছু উপাদানের উপর ভিত্তি করে তৈরি। এদুটি অনেকাংশে বোর্ন (Bourne) শেলের ন্যায়। অন্যদিকে, পার্ল প্রোগ্রামিং ভাষা ডিজাইনে বিভিন্ন শেল প্লাস সরঞ্জাম যেমন awk, sed, grep, এবং বিভিন্ন প্রোগ্রামিং ভাষা বেসিক, লিস্প, সি র অবদান আছে।
অন্যান্য শেলের মধ্যে আছে ash, msh, ysh, zsh (একটি বহুল ব্যবহৃত উন্নত মানের কর্নশেল), টেনেক্স(Tenex) সি শেল (tcsh), পার্ল-এর মত শেল (psh) ইত্যাদি যা ডাউনলোড বা ক্রয় করা যেতে পারে। এছাড়া পাইথন, রুবি, সি, জাভা, পার্ল, পাস্কেল, রেক্স এর উপর ভিত্তি করে নির্মিত বিভিন্ন শেলও ব্যাপকভাবে পাওয়া যায়। আরেকটি পরিচিত শেল হল গিয়ে osh যার ম্যানুয়াল অনুযায়ী এটি "ইউনিক্স ষষ্ঠ সংস্করণ থেকে গৃহীত একটি উন্নত, পূর্ব সংস্করণের সাথেও চলে এমন স্ট্যান্ডার্ড কমান্ড ইন্টারপ্রিটার"।
MKS টুলকিট, সিগউইন, ইউউইন, ইনটারিক্স এবং অন্য কিছু উইন্ডোজ-ইউনিক্স আন্তঃপ্রক্রিয়া(Windows-Unix interoperability) সফটওয়্যার আছে যা ব্যবহার করে আমরা  উইন্ডোজ সিস্টেমেও উপরে উল্লেখিত শেলসমূহ ও ইউনিক্স প্রোগ্রামিং এর সুবিধা পেতে পারি। সংকেত ও অন্যান্য আন্তঃ প্রসেস যোগাযোগ(inter-process communication), সিস্টেম কল এবং এপিআই(এপিআই) গুলো এভাবে লাভ করা সম্ভব। আরেকটি  উইন্ডোজ শেল হল হ্যামিলটন সি শেল যা অনেকটা ইউনিক্স সি শেলের মত। মাইক্রোসফট তার এনটি ভিত্তিক অপারেটিং সিস্টেমের সাথে ব্যবহারের জন্য 'ইউনিক্সের জন্য উইন্ডোজ সেবা' নামক একটি শেল বিতরণ করে থাকে যা একটি পোজিক্স ভিত্তিক পরিবেশ সাব-সিস্টেম।
শর্টকাটসমূহ
একটি শেল স্ক্রিপ্ট কোন সিস্টেম কমান্ডকে একটি সুবিধাজনক ভিন্ন রূপ প্রদান করতে পারে, যেখানে বিশেষ পরিবেশ সেটিংস, কমান্ড বিকল্প বা পোস্ট-প্রসেসিং স্বয়ংক্রিয়ভাবে সম্ভব হয়ে থাকে। মজার ব্যাপার হল এই নতুনসৃষ্ট ভিন্নরূপী স্ক্রিপ্টটি একটি সম্পূর্ণরূপে স্বাভাবিক ইউনিক্স কমান্ড হিসাবেই কাজ করতে সক্ষম হয়।
উদাহরণস্বরূপ ধরা যাক ls কমান্ডটির একটি নতুন সংস্করণ 'l' সংক্ষিপ্ত নামে সৃষ্টি করতে হবে। ls সাধারণত ফাইলের একটি তালিকা প্রদান করে থাকে। সাধারণত এই নতুন কমান্ডটির সংজ্ঞা সংরক্ষিত করা হয় ইউজারের হোম নামক ফোল্ডারের <tt>বিন</tt> ডিরেক্টরিতে যেমন, <tt>/home/username/bin/l</tt>, এবং নিম্নলিখিত উপায়ে একটি ডিফল্ট কমান্ড সেট অপশন প্রাক সরবরাহ করা হয়ে থাকে। প্রথম লাইনে কোন্ ইন্টারপ্রিটার দিয়ে বাকি স্ক্রিপ্টগুলি চলবে তা লেখা হয় এবং দ্বিতীয় লাইনে ফাইল ফরম্যাট, কলাম ও সাইজ(কতটি ব্লক) নির্দেশ করতে অপশন দেওয়া হয়। <tt>LC_COLLATE=C এর মাধ্যমে</tt> ডিফল্ট কোলেশন ক্রম সেট করা হয় যাতে বড়হাতের ও ছোটহাতের ইংরেজি অক্ষরকে আলাদা ভাবে প্রসেস করা হয় ও যাতে ডটফাইল(dotfiles) ও স্বাভাবিক ফাইলের নাম গুলিয়ে ফেলা না হয়(সাধারণত -a অপশন থাকলেই শুধু ডটফাইল দেখানো হয়ে থাকে)। ls কমান্ড যে সব স্বাভাবিক কাজ করতে সক্ষম এবং ls এর যা সিনট্যাক্স সেগুলি যাতে 'l' এর ক্ষেত্রেও ব্যবহার করা যেতে পারে সেজন্যে দ্বিতীয় লাইনের শেষে "$@" লেখা হয়েছে।
এখন <tt>ls এর পরিবর্তে সংক্ষিপ্তরূপ l ব্যবহার</tt> করে ফাইল তালিকাভুক্তি ইত্যাদি অপারেশন করা যেতে পারে।
আরেকটি উদাহরণ দেওয়া যাক। নিম্নলিখিত উপায়ে ls কমান্ড দিয়ে যে ডিরেক্টরির ভেতর স্ক্রিপ্টটি রান করা হচ্ছে তার মধ্যে অবস্থিত ফাইলগুলির তালিকা দেখা যায়। এই ক্ষেত্রে স্বাভাবিকভাবে #!/bin/sh দিয়ে শেল স্ক্রিপ্টটি শুরু করা হয়েছে। এরপর clear কমান্ডের মাধ্যমে টার্মিনালে/স্ক্রীনে থাকা সব টেক্সট বা লেখা মুছে ফেলা হবে। এরপর ls -al কমান্ডের মাধ্যমে যে ডিরেক্টরির ভেতর স্ক্রিপ্টটি রান করা হচ্ছে তার একটি ফাইলের তালিকা দেখানো হবে। বিভিন্ন কাজ করানোর জন্যে ls কমান্ডকে ভিন্ন ভিন্ন অ্যাট্রিবিউট দেওয়া যেতে পারে।
উল্লেখ্য: যদি clear কমান্ডটির ইমপ্লিমেনটেশন বা বাস্তবায়ন উপলব্ধ না থাকে তাহলে পরিবর্ত হিসাবে clr কমান্ড ব্যবহার করুন।
ব্যাচ কাজসমূহ
একাধিক কাজ বা অপারেশন একত্রে করা হলে তাকে ব্যাচ কাজ বলা যেতে পারে। শেল স্ক্রিপ্টের মাধ্যমে বিভিন্ন কমান্ডকে একসাথে লিখে একটি শেলস্ক্রিপ্ট(ব্যাচ) ফাইলে রেখেও রান করা যেতে পারে। উদাহরণস্বরূপ ধরা যাক একটি ডিরেক্টরিতে তিনটি সি উৎস(সোর্স কোড) ফাইল আছে। এবার এই তিনটি উৎস ফাইলকে পৃথক পৃথকভাবে রান করার পরিবর্তে আমরা একটি সি শেল স্ক্রিপ্ট তৈরি করে একবারে কম্পাইল করতে পারি। এর ফলে তিনটি ফাইলই পর পর স্বয়ংক্রিয়ভাবে রান হয়ে যাবে। এরকম ফাইলকে ব্যাচ ফাইল বলে। নিম্নলিখিত উদাহরণটি দেখুন। স্ক্রিপ্টের মাধ্যমে ফাইল সংরক্ষণ করা, বিরতি নেওয়া এবং তারপর শুধু ./build রান করার ব্যবস্থা আছে। 1980 সাল থেকে স্ক্রিপ্টের পরিবর্তে বিভিন্ন ইউটিলিটি যেমন make ইত্যাদি দ্বারা এরকম বিল্ডজাতীয় কাজ করা হয়ে থাকে।
সাধারণীকরণ
শেল স্ক্রিপ্টের মাধ্যমে সহজেই বিভিন্ন ব্যাচ কাজ সম্পাদন করা যায়। উদাহরণস্বরূপ কোন JPEG ইমেজ PNG ইমেজে রূপান্তর করতে ব্যাশ স্ক্রিপ্ট ব্যবহার করা যেতে পারে। যেখানে কমান্ড-লাইনে সম্ভবত ওয়াইল্ডকার্ড—এর মাধ্যমে ছবির নাম প্রদান করা হয়। সাধারণত /home/username/bin/jpg2png এর মধ্যে একটি ফাইল হিসাবে স্ক্রিপ্টটি সংরক্ষিত করা হয়। নিচে একটি স্যাম্পল স্ক্রিপ্ট দেওয়া হল। <tt>jpg2png</tt> কমান্ডটি একটি JPEG ছবিতে ভরা ডিরেক্টরিতে  শুধু <tt>/home/username/bin/jpg2png *.jpg লিখে রান করা হলে সেই ডিরেক্টরিতে অবস্থিত JPEG ছবিগুলি NPG ছবিতে রূপান্তরিত হবে। </tt>
অন্য প্রোগ্রামের সাথে মিল
ঐতিহাসিকভাবে স্ট্যান্ডার্ড সিস্টেম কমান্ডের মত সাধারণত শেল স্ক্রিপ্টের ক্ষেত্রেও ফাইলের নামের এক্সটেনশন থাকে না যদি না এটি একটি চলমান শেলের দ্বারা বিশেষ পদ্ধতিতে বা মেকানিজমে চালানোর জন্য তৈরি করা হয়ে থাকে (যেমন sh এর "." বা csh এর source)।
প্রোগ্রামিং
অনেক আধুনিক শেলে শুধুমাত্র উন্নত সাধারণ উদ্দেশ্য প্রোগ্রামিং ভাষাতে পাওয়া যায় এমন সব বৈশিষ্ট্য থাকে। যেমন নিয়ন্ত্রণ-প্রবাহ নির্মাণ(control-flow constructs), ভেরিয়েবল, মন্তব্য, অ্যারে, সাবরুটিন ইত্যাদি। এইরকম বৈশিষ্ট্য উপলব্ধ থাকলে অত্যাধুনিক অ্যাপ্লিকেশনও শেল স্ক্রিপ্ট হিসাবে লেখা সম্ভব হয়। যাইহোক, এখনও শেল স্ক্রিপ্টের বেশ কিছু সীমাবদ্ধতা আছে। যেমন অধিকাংশ শেল স্ক্রিপ্টে তথ্য টাইপ সিস্টেম, ক্লাস, থ্রেডিং, জটিল গণিত, এবং অন্যান্য সাধারণ পূর্ণ ভাষায় প্রাপ্ত নানা বৈশিষ্ট্য বিদ্যমান নেই বা থাকলেও নিতান্তই কম। আবার শেল স্ক্রিপ্ট কম্পাইলিত কোড বা ইন্টারপ্রিট হওয়া কোডের তুলনায় ধীরগতিতে চলে থাকে। ফলে একরকম কর্মক্ষমতার সীমাবদ্ধতা লক্ষ্য করা যায়।
শেলে কাজ করার অভিজ্ঞতার মানোন্নয়নের জন্য স্ট্যান্ডার্ড ইউনিক্স সরঞ্জাম/টুল যেমন sed এবং awk শেল প্রোগ্রামিং-এর জন্য ব্যবহার করা যেতে পারে। এর ফলে শেল স্ক্রিপ্ট অতিরিক্ত ক্ষমতা প্রাপ্ত হয়। অনুরূপভাবে শেল স্ক্রিপ্টের মধ্যে পার্ল এমবেড করা বা ঢোকানো যেতে পারে। অন্যান্য স্ক্রিপ্টিং ভাষা যেমন Tcl, পার্ল ইত্যাদির গ্রাফিক্স অর্থাৎ চিত্রায়িত টুলকিটও পাওয়া যায়।
অন্যান্য স্ক্রিপ্টিং ভাষা
খুব বড় বা জটিল কাজ সহজে পরিচালনা করার জন্য অনেক শক্তিশালী স্ক্রিপ্টিং ভাষা প্রকাশ করা হয়েছে, বিশেষত ঐসব ক্ষেত্রে যেখানে একটি কম্পাইল করা প্রোগ্রামিং ভাষার ব্যবহার  অসুবিধাজনক হয় এবং স্ক্রিপ্টিং ভাষার প্রয়োজনীয়তা অবহেলা করা যায় না। স্ক্রিপ্টিং ভাষার সাথে উচ্চ পর্যায়ের প্রোগ্রামিং ভাষা র পার্থক্য কোথায় তা নিয়ে যথেষ্ট বিতর্কের অবকাশ আছে। কিন্তু সাধারণভাবে বলতে গেলে একটি স্ক্রিপ্টিং ভাষার জন্য ইন্টারপ্রিটারের প্রয়োজন হয়ে থাকে যা উচ্চ পর্যায়ের প্রোগ্রামিং ভাষার ক্ষেত্রে অনিবার্য নয়।
শেলের জীবন চক্র
শেল স্ক্রিপ্ট সাধারণত সফটওয়্যার নির্মাণের প্রাথমিক ধাপের মত এবং প্রায়ই তা পরে অন্য কোন অন্তর্নিহিত সফটওয়্যারে বাস্তবায়িত করা হয়। বেশিরভাগ ক্ষেত্রে শেল স্ক্রিপ্টকে পার্ল, পাইথন বা সি তে রূপান্তরিত করা হয়। এই রূপান্তর প্রক্রিয়া বাস্তবায়নের সময় খুঁটিনাটি বিষয়গুলো সম্পূর্ণভাবে শেল স্ক্রিপ্টের মধ্যে লুকানো থাকে। ফলে ইন্টারপ্রিটার নির্দেশিকা অনুসারে সহজেই পুনঃবাস্তবায়নের কাজ সম্পন্ন করা যায় এবং এন্ড ইউজার বা শেষ ব্যবহারকারীর উপর কোন প্রভাব পরে না।
".sh" ফাইল এক্সটেনশন থাকা ফাইলসমূহ সাধারণত একটি শেল স্ক্রিপ্ট, কিন্তু অধিকাংশ শেল স্ক্রিপ্টের কোন এক্সটেনশন থাকে না।
সুবিধা এবং অসুবিধা
সম্ভবত শেল স্ক্রিপ্টের শ্রেষ্ঠ সুবিধাটি হচ্ছে এই যে, কমান্ড-লাইনে যেসব কমান্ড ও সিনট্যাক্স ব্যবহার হয় শেল স্ক্রিপ্টেও হুবহু তাই ব্যবহার করা হয়। ফলস্বরূপ প্রোগ্রামারকে সম্পূর্ণ ভিন্ন একটি সিনট্যাক্স শেখার ঝামেলা পোহাতে হয় না। কিন্তু কম্পাইলিত ভাষাগুলির ক্ষেত্রে এই সুবিধা নেই।
প্রায়ই শেল স্ক্রিপ্টে প্রোগ্রাম লেখা অন্য প্রোগ্রামিং ভাষায় প্রোগ্রাম লেখার থেকে অনেক সহজ। সহজ প্রোগ্রাম তথা ফাইল চয়ন, দ্রুত শুরু হওয়া, বন্ধুত্বপূর্ণ ত্রুটি সংশোধন ইত্যাদি হচ্ছে শেল স্ক্রিপ্টের বহু সুবিধাগুলির অন্যতম। বিশেষ করে ত্রুটি কোথায় হয়েছে তা নির্ধারণ করা ও সংশোধনের জন্য কোড লেখা সহজ। যারা প্রোগ্রাম লেখায় অপারদর্শী তারাও শেল স্ক্রিপ্ট ব্যবহার করে প্রোগ্রামের গতিবিধির মুল্যায়ন করতে পারেন। তদুপরি শেল স্ক্রিপ্ট বহু-প্রসেসিং এর সীমিত সুযোগ প্রদান করে থাকে।
অপরদিকে, শেল স্ক্রিপ্টে ত্রুটি হওয়া অস্বাভাবিক কিছু নয়। অনিচ্ছাকৃত টাইপিং এর ভুল হওয়া যেমন rm -rf * / লেখা(rm -rf */ লেখার পরিবর্তে) ইউনিক্স কমিউনিটিতে খুব স্বাভাবিক। শুধুমাত্র একটি বেশি স্পেস দেওয়ার ফলে একটি নির্দিষ্ট ডিরেক্টরির ভেতর সব ফাইল মুছে দেওয়ার পরিবর্তে সিস্টেমের সমস্ত ফাইল মুছে দেওয়ার ঘটনা ঘটতে পারে। অনুরূপভাবে cp এবং mv কমান্ডও ভয়ঙ্কর অস্ত্রে পরিণত হতে পারে। আবার > চিহ্নটির ভুল ব্যবহারে একটি ফাইলের সমস্ত লেখা মুছে যেতে পারে। গোদের উপর বিষফোঁড়ার মত ব্যাপার হল অনেক ইউনিক্স কমান্ডের মধ্যে কেবল একটি অক্ষরের ব্যবধান থাকে যেমন cp, cd, dd, df ইত্যাদি।
আরেকটি গুরুত্বপূর্ণ সমস্যা হল মন্থর এক্সিকিউশনের গতি এবং প্রায় প্রত্যেকটি নতুন কমান্ডের জন্য একটি নতুন প্রসেস তৈরি করার বাধ্যবাধকতা। শুধু যদি পাইপলাইন সেট করে, যাতে করে, কার্যকর ফিলটার কমান্ডের মাধ্যমে অধিকাংশ কাজ করা সম্ভব হয় তাহলে এই মন্থরতা কিছুটা লাঘব করা যায়। কিন্তু জটিল স্ক্রিপ্টের ক্ষেত্রে সাধারণত এরকম করা সম্ভব না।
আবার বিভিন্ন প্ল্যাটফর্মের মধ্যে সঙ্গতির সমস্যাও আছে। পার্ল এর জনক ল্যারি ওয়ালের বিখ্যাত উক্তি "It is easier to port a shell than a shell script." অর্থাৎ একটি শেল পোর্ট করা একটি শেল স্ক্রিপ্ট পোর্ট করার চেয়ে সহজ।
আবার শেল স্ক্রিপ্টের সীমাবদ্ধতার জন্য খুব জটিল স্ক্রিপ্ট লেখাও মুশকিল। এই সমস্যার সমাধানের জন্য নানারকম শেল এক্সটেন্সন তৈরি করা হয়েছে যাতে হিতে বিপরিত ছাড়া কিছু হয় নি।
তেমনই কিছু স্ক্রিপ্টের অসুবিধাগুলির মূলে আছে ভাষার সিনট্যাক্সের বা বাস্তবায়নের ডিজাইনগত ত্রুটি। এমন অনেক শেল আছে যেগুলি অন্য শেল প্রোগ্রামিং ভাষা বা পূর্ণ ভাষা যেমন Scsh (যা স্কীম ব্যবহার করে) ব্যবহার করে থাকে।
অন্যান্য অপারেটিং সিস্টেমে শেল স্ক্রিপ্টিং
আন্তঃপ্রক্রিয়া (interoperability) সফটওয়্যার যেমন সিগউইন, এমকেএস টুলকিট, ইন্টারিক্স(যা মাইক্রোসফট উইন্ডোজ সার্ভিসেস ফর ইউনিক্সের সাথে পাওয়া যায়), হ্যামিলটন সি শেল, ইউউইন ইত্যাদি ইউনিক্স শেল প্রোগ্রামকে উইন্ডোজ এনটি এবং তার উত্তরসূরিগুলিতে চালাতে ব্যবহৃত হয়। এমএস-ডস উইন্ডোজ ৯৫ শাখায় এবং প্রাথমিক এমকেএস টুলকিট ভার্সনগুলোতেও ফাংশানিলিটির হ্রাস ঘটে। ইউনিক্স শেল চালানোর জন্য অন্তত ৩ প্রকার ডিসিএল ইমপ্লিমেনটেশন বা বাস্তবায়ন আছে যথা এক্সএলএনটি (কমান্ড শেলের সাথে ব্যবহৃত বহু-ব্যবহারযোগ্য স্ক্রিপ্টিং ভাষা), উইন্ডোজ স্ক্রিপ্ট হস্ট এবং সিজিআই প্রোগ্রামিং। ম্যাক ওএস এক্স এবং পরবর্তী উত্তরসুরিগুলি ইউনিক্স-এর ন্যায়।
উপর্যুক্ত সরঞ্জাম বা টুলগুলি ছাড়াও কিছু পোজিক্স এবং ওএস/২ ভিত্তিক কার্যক্ষমতা আছে যা উইন্ডোজ এনটি থেকে শুরু করে উইন্ডোজ ২০০০ অব্দি ব্যবহার করা যায়। একটি তৃতীয় এমএস-ডস নামক ১৬ বিট উপসিস্টেম আছে যার মাধ্যমে এমএস-ডস ব্যাচ ফাইলসমূহ রান করা যায়।
সংজ্ঞানুযায়ী স্ক্রিপ্টিং ভাষাসমূহের প্রসারণ সম্ভব হয়ে থাকে। উদাহরণস্বরূপ, এমএস-ডস/উইন্ডোজ ৯৫/৯৮ এবং উইন্ডোজ এনটি সিস্টেমগুলিতে শেল বা ব্যাচ প্রোগ্রাম কিক্সটার্ট, কিউবেসিক, রেক্স, পার্ল, পাইথন তথা উইন্ডোজ স্ক্রিপ্ট হোস্টকে কল করতে পারে। আবার ইউনিক্স ও পোজিক্স সম্মত সিস্টেমে awk এবং sed দিয়ে শেল স্ক্রিপ্টগুলি স্ট্রিং ও গাণিতীয় প্রসেসিং ক্ষমতা বৃদ্ধি করতে পারে। টিসিএল(Tcl), পার্ল, পাইথনে আবার গ্রাফিক্স বা চিত্রায়নের সুবিধা থাকে এবং এই প্রোগ্রামিং ভাষাসমূহের মাধ্যমে ফাঙ্কশন ও প্রসিজার লেখা হলে তুলনামূলকভাবে দ্রুত কোড রান করানো যায়। তদুপরি শেল ভাষায় অনুপলব্ধ কার্যক্ষমতা যেমন সকেট ও অন্য যোগাযোগ পদ্ধতি, উচ্চ-ক্ষমতা টেক্সট প্রসেসিং, স্বলিখিত ও স্বপরিবর্তিত কোড, রিকার্সন পদ্ধতি, সরাসরি মেমোরি আক্সেস (DMA), সর্টিং ইত্যাদির সুবিধা লাভ করাও সম্ভব হয়।  ভিজুয়াল বেসিক ও ভিবিস্ক্রিপ্ট ব্যবহার করে স্প্রেডশিট, ডেটাবেস, টেলি-যোগাযোগ সফটওয়্যার, চিত্রায়ন সরঞ্জাম অন্যান্য সফটওয়্যারকে শেল স্ক্রিপ্টের মাধ্যমে কাজে লাগানো যায়।
গ্নু কোর ইউটিলিটিস
গ্নু কোর ইউটিলিটিস বা কোরইউটিলস হল গ্নু সফটওয়্যারের একটি প্যাকেজ যাতে ক্যাট, এলএস, এবং আরএমের মত মৌলিক সরঞ্জামগুলির বাস্তবায়ন রয়েছে যা ইউনিক্স-সদৃশ অপারেটিং সিস্টেমে ব্যবহৃত হয়।
সেপ্টেম্বর ২০০২-এ, GNU coreutils তৈরি করা হয়েছিল আগের প্যাকেজ textutils, shellutils, এবং fileutils এবং কিছু অন্যান্য বিবিধ ইউটিলিটির সাথে একত্রিত করে। ২০০৭ সালের জুলাইয়ে GNU coreutils-এর লাইসেন্স জিপিএল-২.০ বা পরবর্তী থেকে জিপিএল-৩.০ বা পরবর্তীতে আপডেট করা হয়েছিল।
গ্নু কোর ইউটিলিটিস কমান্ডের পরামিতি হিসাবে দীর্ঘ বিকল্পগুলিকে সমর্থন করে, পাশাপাশি নিয়মিত আর্গুমেন্টের পরেও বিকল্পগুলিকে অনুমতি দেয় শিথিল কনভেনশন (যদি না পরিবেশ পরিবর্তনশীল সেট করা হয়েছে)। উল্লেখ্য যে, এই পরিবেশ পরিবর্তনশীলটি বিএসডিতে একটি ভিন্ন কার্যকারিতা সক্ষম করে।
বিকল্প বাস্তবায়ন প্যাকেজগুলি ফস ইকোসিস্টেমে উপলব্ধ, সামান্য ভিন্ন সুযোগ এবং ফোকাস বা লাইসেন্স সহ। উদাহরণস্বরূপ, বিজিবক্স যেটি শুধুমাত্র জিপিএল-২.০ এর অধীনে লাইসেন্সপ্রাপ্ত, এবং টয়বক্স যা জিরো বিএসডির অধীনে লাইসেন্সপ্রাপ্ত।
ইতিহাস
১৯৯০ সালে, ডেভিড ম্যাকেঞ্জি গ্নুফাইল ইউটিলস ঘোষণা করেন।
১৯৯১ সালে, ম্যাকেঞ্জি GNU shellutils এবং GNU textutils ঘোষণা করেন। অধিকন্তু, জিম মেয়ারিং প্যাকেজগুলির রক্ষণাবেক্ষণকারী হয়ে ওঠেন (যা এখন কোরিউটিল নামে পরিচিত) এবং আজ অবধি রয়ে গেছে।
২০০২ সালে, মেয়ারিং GNU coreutils-কে পূর্ববর্তী প্যাকেজ textutils, shellutils, এবং fileutils এবং কিছু অন্যান্য বিবিধ ইউটিলিটির সাথে একীভূত করার ঘোষণা দেন।
সুহির আতাসি
সুহির আতাসি ( سهير الأتاسي  ; জন্ম ১৯৭১), সিরিয়ার বিরোধী দলের নেতৃস্থানীয় ধর্মনিরপেক্ষ নারী কর্মী, এবং নভেম্বর ২০১২ ও ডিসেম্বর ২০১৩ সালের মাঝে ন্যাশনাল কোয়ালিশন ফর সিরিয়ান রেভলিউশনারি অ্যান্ডঅপজিশন ফোসেস এর সহ-সভাপতি ছিলেন। তাকে "বিপ্লবী নারী" বলা হয়। তিনি সিরিয়ার  ধর্মনিরপেক্ষ এবং বুদ্ধিজীবী বিরোধী মহলে ব্যাপকভাবে সম্মানিত। তিনি বাবার নামে নামকরণ করা নিষিদ্ধ জামাল আতসী ফোরামের মিডিয়া শাখা পরিচালনা করেন। তার বাবা বাথ পার্টির প্রতিষ্ঠাতা সদস্য ছিলেন। পরে এ দল ছেড়ে  ডেমোক্রেটিক আরব সোশ্যালিস্ট ইউনিয়ন প্রতিষ্ঠা করেন। সুহির আতাসী ১৯৭১ সালে দামেস্কে হোমস শহরে এক বিশিষ্ট রাজনৈতিক পরিবারে জন্মগ্রহণ করেন। তিনি সিরিয়ার বিশিষ্ট প্যান-আরববাদী জামাল আল দীন আল-আতসির মেয়ে। তিনি দামেস্ক বিশ্ববিদ্যালয়ে ফরাসি সাহিত্য ও শিক্ষা অধ্যয়ন করেন।তিনি জামাল আল-আতাসি ফোরাম গঠন ও পরিচালনায় সাহায্য করে দামেস্ক বসন্তে সক্রিয় ভুমিকা রাখের। তিনি ২০০৯ সালে সিরিয়ায় গণতন্ত্র ও মানবাধিকার উন্নয়নে সহায়তা করার জন্য  “অনলাইন ফোরাম” পুনরুজ্জীবিত করেন ১৬ মার্চ ২০১১ সালে তার কর্মকাণ্ডের জন্য তাকে গ্রেফতার করা হয়। মুক্তির পর, সিরিয়া থেকে জর্ডান এবং তারপর ফ্রান্সে পালানোর আগে তাকে আত্মগোপন করতে হয়।
২০১৩ সালের ডিসেম্বরে, আতাসি প্রবাসী 'ন্যাশনাল কোয়ালিশন'-এর ভাইস-প্রেসিডেন্ট পদ থেকে পদত্যাগ করেন। এসময় সহায়তা কোরিডিনেশন ইউনিট, একটি বিরোধী সহায়তা সংস্থা “সহায়তা বিতরণ এবং তহবিলের অব্যবস্থাপনার দাবিতে” ধর্মঘট করে। তিনি বলেন যে, তিনি তুরস্কে অবস্থিত সহায়তা সমন্বয় ইউনিটের নারী সভাপতি হিসাবে তার অবস্থান বজায় রাখবেন। ২৫ এপ্রিল ২০১৮ এ, রাশিয়ার সাথে এসএনসির সম্পর্কের কথা উল্লেখ করে আতাসি নিজেই জাতীয় জোট থেকে পদত্যাগ করেন। আতাসসি অক্টোবর ২০১১ সালে ইস্তাম্বুলে “সিরিয়ান ন্যাশনাল কাউন্সিল (এসএনসি)” প্রতিষ্ঠায় অংশগ্রহণ করেছিলেন। ২০১২ সালে এসএনসিতে একটি পদের জন্য নির্বাচন করেছিলেন তবে ব্যর্থ হন। দোহায় আরব লীগ সম্মেলনে তিনি কোয়ালিশনের সাবেক রাষ্ট্রপতি মোয়াজ আল-খতিবের পাশে বসেছিলেন, যা আরব সম্মেলনে তার বিরল অগ্রাধিকার বলে মনে হয়।
সাংগঠনিক জীবন
তিনি জামাল আতসী ফোরামের সদস্য, সিরিয়ান বিপ্লবের সাধারণ কমিটির সদস্য, উচ্চ আলোচনা কমিটির প্রাক্তন সদস্য এবং সিরিয়ান কোয়ালিশনের প্রাক্তন সদস্য। তাকে অনেক স্থানীয় ও আন্তর্জাতিক দল সিরিয়ার জনগণের প্রতিনিধি হিসেবে বিবেচনা করে।
গিলগিত-বালতিস্তান
গিলগিত-বালতিস্তান (উর্দু:, বাল্টি: གིལྒིཏ་བལྟིསྟན ) পাকিস্তানের সবচেয়ে উত্তরের প্রশাসনিক অঞ্চল। পূর্বে এটি উত্তরাঞ্চল নামে পরিচিত ছিলো। এর দক্ষিণে আজাদ কাশ্মীর, পশ্চিমে খাইবার পাখতুনখোয়া প্রদেশ, উত্তরে আফগানিস্তানের ওয়াখান করিডোর, পূর্ব ও উত্তরপূর্বে চীনের স্বায়ত্তশাসিত জিনজিয়াং অঞ্চল এবং দক্ষিণপূর্বে ভারতশাসিত জম্মু ও কাশ্মীর অবস্থিত।
সরকার
প্রশাসনিক অঞ্চল গিলগিত-বালতিস্তানকে দুইটি প্রশাসনিক অঞ্চলে ভাগ করা হয়েছে, যেগুলো আবার নয়টি জেলায় বিভক্ত। এর মধ্যে স্কারদু, শিগার, খারমাং ও গানচি জেলা বালতিস্তানের অন্তর্ভুক্ত। অবশিষ্ট ৫ টি জেলা গিলগিত, ঘিজের, দিয়ামের, আস্তরে ও হুনযা-নগর গিলগিতের অন্তর্ভুক্ত। গিলগিত এবং স্কারদু শহর এই দুটি বিভাগের প্রশাসনিক কেন্দ্র হিসেবে ব্যবহৃত হয়।
ইউসুফ হাসান
ইউসুফ হাসান (يوسف حسن; জন্ম: ২৪ মে ১৯৯৬) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লীগের শীর্ষ স্তর কাতার স্টার্স লীগের ক্লাব আল গারাফাহ এবং কাতার জাতীয় দলের হয়ে গোলরক্ষক হিসেবে খেলেন।
২০০৯–১০ মৌসুমে, কাতারি ফুটবল ক্লাব এস্পায়ারের যুব পর্যায়ের হয়ে খেলার মাধ্যমে ইউসুফ ফুটবল জগতে প্রবেশ করেছেন এবং পরবর্তীকালে ভিয়ারিয়ালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, কাতারি ক্লাব আল গারাফাহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমের জন্য বেলজীয় ক্লাব ইউপেনের হয়ে ধারে খেলেছেন।
আন্তর্জাতিক ফুটবল
ইউসুফ কাতার অনূর্ধ্ব-২০ এবং কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন।
২০১৮ সালের ৭ই সেপ্টেম্বর তারিখে, ২২ বছর, ৩ মাস ও ১৪ দিন বয়সে, ডান পায়ে ফুটবল খেলায় পারদর্শী ইউসুফ চীনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি চীন ০–১ গোলের ব্যবধানে জয়লাভ করেছিল। কাতারের হয়ে অভিষেকের বছরে ইউসুফ সর্বমোট ৬ ম্যাচে অংশগ্রহণ করেছেন।
সেন্ট ভিনসেন্ট ও গ্রেনাডাইন দ্বীপপুঞ্জ জাতীয় ফুটবল দল
সেন্ট ভিনসেন্ট ও গ্রেনাডাইন দ্বীপপুঞ্জ জাতীয় ফুটবল দল (Saint Vincent and the Grenadines national football team) হচ্ছে আন্তর্জাতিক ফুটবলে সেন্ট ভিনসেন্ট ও গ্রেনাডাইন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম সেন্ট ভিনসেন্ট ও গ্রেনাডাইন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা সেন্ট ভিনসেন্ট ও গ্রেনাডাইন ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং ১৯৮৬ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩৬ সালের ১২ই সেপ্টেম্বর তারিখে, সেন্ট ভিনসেন্ট ও গ্রেনাডাইন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; সেন্ট ভিনসেন্ট ও গ্রেনাডাইন দ্বীপপুঞ্জে অনুষ্ঠিত সেন্ট ভিনসেন্ট ও গ্রেনাডাইন দ্বীপপুঞ্জ এবং বার্বাডোসের মধ্যকার উক্ত ম্যাচটি ১–১ গোলে ড্র হয়েছে।
১৮,০০০ ধারণক্ষমতাবিশিষ্ট আর্নোস ভ্যাল স্টেডিয়ামে ভিনসি হিট নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেন্ট ভিনসেন্ট ও গ্রেনাডাইনের রাজধানী কিংসটাউনে অবস্থিত। বর্তমানে এই দলের ম্যানেজারের দায়িত্ব পালন করছেন কেন্ডেল মার্কারি এবং অধিনায়কের দায়িত্ব পালন করছেন মাজিয়ার আক্রমণভাগের খেলোয়াড় কর্নেলিয়াস স্টুয়ার্ট।
সেন্ট ভিনসেন্ট ও গ্রেনাডাইন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে সেন্ট ভিনসেন্ট ও গ্রেনাডাইন দ্বীপপুঞ্জ এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।
মেলভিন অ্যান্ড্রুস, কর্নেলিয়াস হাগিন্স, এজরা হেন্ড্রিকসন, শ্যান্ডেল স্যামুয়েল এবং কেন্ডেল ভেলক্সের মতো খেলোয়াড়গণ সেন্ট ভিনসেন্ট ও গ্রেনাডাইন দ্বীপপুঞ্জের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৭ সালের অক্টোবর মাসে প্রকাশিত র‌্যাঙ্কিংয়ে সেন্ট ভিনসেন্ট ও গ্রেনাডাইন দ্বীপপুঞ্জ তাদের ইতিহাসে সর্বোচ্চ অবস্থান (৭৩তম) অর্জন করে এবং ২০১৭ সালের জানুয়ারি মাসে প্রকাশিত র‌্যাঙ্কিংয়ে তারা ১৮০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেন্ট ভিনসেন্ট ও গ্রেনাডাইন দ্বীপপুঞ্জের সর্বোচ্চ অবস্থান হচ্ছে ১০৪তম (যা তারা ২০০৭ সালে অর্জন করেছিল) এবং সর্বনিম্ন অবস্থান হচ্ছে ১৮২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মাহশা আমিনী প্রতিবাদ
ইরানের হিজাব বিরোধী বিক্ষোভ, ২০২২ হলো চলমান বিক্ষোভ ও নাগরিক অবাধ্যতার একটি অংশ যা মাহশা আমিনী (ফার্সি: مهسا امینی) বা যিনা আমিনী (, ژینا ئەمینی, Zhina Amini), এর মৃত্যুর পর ১৬ সেপ্টেম্বর ২০২২-এ শুরু হয়েছিল, যিনি পুলিশ হেফাজতে মারা যান। ইরানের ইসলামি "নৈতিকতা পুলিশ" নামে পরিচিত গাইডেন্স প্যাট্রোল তাঁকে মারধর করে এবং একটি "অপূর্ণাঙ্গ পর্দা (হিজাব)" সম্পর্কিত একটি পোশাক আইন লঙ্ঘনের অভিযোগে অভিযুক্ত করে। কুর্দিস্তান প্রদেশের সাক্কেজ, সানন্দাজ, দিভান্দার্‌রেহ, বানেহ ও বিজার শহরে বিক্ষোভ শুরু হয় এবং পরে ইরানের অন্যান্য অংশে ছড়িয়ে পড়ে। এই বিক্ষোভ আন্দোলনগুলো একদিন পর দ্রুত ছড়িয়ে পড়তে থাকে এবং তেহরান, হামাদান, কেরমানশাহ, মাশহাদ, সবজেভার, আমোল, বাবোল, এসফাহন, কেরমান, শিরাজ, তাবরিজ, রাশৎ, সারি, কারাজ, চালুস, নওশহর, টোনেকাবন, আরাক, ইলাম, কিশ দ্বীপ প্রভৃতি শহর অন্যান্য অনেক শহরে দ্রুত ছড়িয়ে পড়ে।
, কমপক্ষে পঞ্চাশ জন বিক্ষোভকারী নিহত হয়েছে, ১,৫০০ জনেরও বেশি প্রাণহানি সংঘটিত ২০১৯-২০২০ বিক্ষোভের পর থেকে এটি ইরানের সবচেয়ে মারাত্মক বিক্ষোভ।
বিক্ষোভের প্রতিক্রিয়ায় ইরান সরকার শুধু বিক্ষোভ দমনই করেনি বরং বিক্ষোভকারীদের সংঘবদ্ধ করার ক্ষমতা হ্রাস করতে ইনস্টাগ্রাম ও হোয়াটসঅ্যাপের মতো অ্যাপগুলিতে অ্যাক্সেস এবং সীমিত ইন্টারনেট অ্যাক্সেসিবিলিটি অবরুদ্ধ করে দিয়েছে। এটি ২০১৯ সালের পর ইরানে সবচেয়ে গুরুতর ইন্টারনেট নিষেধাজ্ঞা, যখন ইন্টারনেট অ্যাক্সেস সম্পূর্ণরূপে বন্ধ করে দেওয়া হয়েছিল।
প্রেক্ষাপট
ইরানে বাধ্যতামূলক হিজাবের বিরুদ্ধে বিক্ষোভ ২০১৭ সালে শুরু হয়েছিল। মাহশা আমিনী ছিলেন ২২ বছর বয়সী কুর্দি-ইরানি তরুণী, যাঁকে "অপূর্ণাঙ্গ হিজাব" পরিধানের জন্যে ১৪ ই সেপ্টেম্বর ২০২২ তারিখে গাইডেন্স প্যাট্রোল গ্রেপ্তার করেছিল। অভিযোগ করা হয়, প্যাট্রোল কর্তৃক মারধর করায় মাথার খুলিতে আঘাতের কারণে তিনি ব্রেন ডেড হয়ে পড়েছিলেন। দুই দিন পরে ১৬ সেপ্টেম্বর তিনি মারা যান। তাঁর জানাজার পর ইরানের বিভিন্ন জায়গায় বিক্ষোভ অনুষ্ঠিত হয়েছিল। পরে ১৮ সেপ্টেম্বর কুর্দিস্তান প্রদেশ থেকে তেহরানে দেশব্যাপী একটি ধর্মঘট ডাকা হয়। ইরানি কুর্দিস্তান দল এবং কুর্দিস্তানের নাগরিক ও রাজনৈতিক কর্মীরা সোমবার একটি সাধারণ ধর্মঘট দিবস ঘোষণা করেছে।
২০২০ অনূর্ধ্ব-১৯ ক্রিকেট বিশ্বকাপ স্কোয়াড
নিম্নলিখিত স্কোয়াডগুলি ২০২০ অনূর্ধ্ব -১৯ ক্রিকেট বিশ্বকাপের জন্য নির্বাচিত হয়েছিল।
আফগানিস্তান
আফগানিস্তানের স্কোয়াডটি ৮ ডিসেম্বর ২০১৯ এ ঘোষণা করা হয়েছিল।
অস্ট্রেলিয়া
অস্ট্রেলিয়ার স্কোয়াডের ঘোষণা দেওয়া হয়েছিল ১৩ ডিসেম্বর ২০১৯।
বাংলাদেশ
বাংলাদেশের স্কোয়াড ঘোষণা করা হয় ২১ ডিসেম্বর ২০১৯।
কানাডা
কানাডার স্কোয়াড ঘোষণা করা হয়েছিল ১৮ ডিসেম্বর ২০১৯।
ইংল্যান্ড
ইংল্যান্ডের স্কোয়াড ঘোষণা করা হয়েছিল ২৩ ডিসেম্বর ২০১৯।
ভারত
ভারতের স্কোয়াড ঘোষণা করা হয়েছিল ২ ডিসেম্বর ২০১৯ এ। ২০২০ সালের ১০ জানুয়ারী, দিব্যশ জোশিকে চোটের কারণে ভারতের স্কোয়াড থেকে সরিয়ে দেওয়া হয়েছিল এবং সিদ্ধেশ বীরকে তার স্থলাভিষিক্ত করা হয়েছিল।
জাপান
জাপানের স্কোয়াড ঘোষণা করা হয়েছিল ৬ ডিসেম্বর ২০১৯ এ।
নিউজিল্যান্ড
নিউজিল্যান্ডের স্কোয়াড ঘোষণা করা হয়েছিল ১২ ডিসেম্বর ২০১৯।
নাইজেরিয়া
২০১৯ এর ৭ ডিসেম্বর নাইজেরিয়ার স্কোয়াড ঘোষণা করা হয়েছিল
পাকিস্তান
পাকিস্তানের স্কোয়াড ঘোষণা করা হয়েছিল ৬ ডিসেম্বর ২০১৯ এ। ২০১৯ সালের ৩১ ডিসেম্বর, টেস্ট ক্রিকেটে দুর্দান্ত শুরু করার পরে নাসিম শাহকে দল থেকে সরিয়ে নেওয়া হয়েছিল, মোহাম্মদ ওয়াসিমকে তার জায়গায় নাম ঘোষণা করা হয়েছে।
স্কটল্যান্ড
স্কটল্যান্ডের স্কোয়াড ঘোষণা করা হয়েছিল ১৩ ডিসেম্বর ২০১৯।
দক্ষিণ আফ্রিকা
দক্ষিণ আফ্রিকার স্কোয়াডটি ১০ ডিসেম্বর ২০১৯ এ ঘোষণা করা হয়েছিল
শ্রীলঙ্কা
২০২০ সালের ৬ জানুয়ারিতে শ্রীলঙ্কার স্কোয়াড ঘোষণা করা হয়েছিল।
সংযুক্ত আরব আমিরাত
সংযুক্ত আরব আমিরাতের স্কোয়াডটি ১০ ডিসেম্বর ২০১৯ এ ঘোষণা করা হয়েছিল
ওয়েস্ট ইন্ডিজ
ওয়েস্ট ইন্ডিজের স্কোয়াডটি ২৫ নভেম্বর ২০১৯ এ ঘোষণা করা হয়েছিল।
জিম্বাবুয়ে
জিম্বাবুয়ের স্কোয়াড ৮ ডিসেম্বর ২০১৯ এ ঘোষণা করা হয়েছিল।
ব্লো-ব্জাং-ম্খ্যেন-রাব-দ্বাং-ফ্যুগ
ব্লো-ব্জাং-ম্খ্যেন-রাব-দ্বাং-ফ্যুগ (মৃত্যু-১৮৭২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছিয়াত্তরতম দ্গা'-ল্দান-খ্রি-পা বা প্রধান ছিলেন। তিনি ১৮৬৪ থেকে ১৮৭২ খ্রিষ্টাব্দ পর্যন্ত তিব্বতের রাজপ্রতিনিধি হিসেবে দায়িত্ব পালন করেন।
সংক্ষিপ্ত জীবনী
ব্লো-ব্জাং-ম্খ্যেন-রাব-দ্বাং-ফ্যুগ তিব্বতের খাম্স অঞ্চলের গ্যেলরোং নামক স্থানে জন্মগ্রহণ করেন। যৌবনে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি দ্গা'-ল্দান বৌদ্ধবিহারের ব্যাং-র্ত্সে  মহাবিদ্যালয়ের প্রধানের দায়িত্ব লাভ করেন। ১৮৫৩ খ্রিষ্টাব্দে তিনি দ্গা'-ল্দান বৌদ্ধবিহারের ছিয়াত্তরতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি দ্বাদশ দলাই লামার শিক্ষক হিসেবে দায়িত্ব পালন করেন। তিনি ১৮৬৪ থেকে ১৮৭২ খ্রিষ্টাব্দ পর্যন্ত তিব্বতের রাজপ্রতিনিধি হিসেবে দায়িত্ব পালন করেন। ১৮৬৫ খ্রিষ্টাব্দে তৎকালীন চিং সম্রাট তাকে নমিনহান উপাধি প্রদান করেন। কিন্তু এই সময় তাকে বেশ কিছু বিরোধিতার সম্মুখীন হতে হয়। দ্পাল-ল্দান-দোন-গ্রুব  নামক দ্গা'-ল্দান বৌদ্ধবিহারের শার-র্ত্সে  মহাবিদ্যালয়ের তৎকালীন প্রধান তিব্বত থেকে দলাই লামার শাসন এবং পাঞ্চেন লামা ও ব্লো-ব্জাং-ম্খ্যেন-রাব-দ্বাং-ফ্যুগের কর্তৃত্বের অবসানের জন্য সচেষ্ট হন। তার এই প্রচেষ্টার ফলে তিব্বত সরকারের এক মন্ত্রী খুন হয়ে যান। কিন্তু ব্লো-ব্জাং-ম্খ্যেন-রাব-দ্বাং-ফ্যুগ ও অন্যান্য মন্ত্রীরা দ্পাল-ল্দান-দোন-গ্রুবকে গ্রেপ্তার করতে গেলে তিনি পালিয়ে যান ও পরে তাকে হত্যা করা হয়।
ভিয়েতনামের টেলিযোগাযোগ ব্যবস্থা
ভিয়েতনামে যোগাযোগ ব্যবস্থার মধ্যে রয়েছে টেলিফোন, বেতার, টেলিভিশন এবং ইন্টারনেট।
টেলিভিশন
ভিয়েতনামে টেলিযোগযোগ ব্যবস্থায় আধুনিকীকরণ ও সম্প্রসারণের প্রভূত উদ্যোগ নেওয়া হচ্ছে। দেশের ভিতর হ্যানয়, ডানাং এবং হো চি মিন সিটির সকল প্রাদেশিক আদান-প্রদানকে আধুনিকীকরণ এবং অপটিক্যাল ফাইবার তার অথবা অণুতরঙ্গ বেতার পুনঃসম্প্রচার নেটওয়ার্কের মাধ্যমে সংযুক্ত করা হয়েছে। প্রধান সংযোগগুলি ব্যাপকভাবে সম্প্রসারিত হয়েছে এবং টেলিভিশনের ব্যবহার দ্রুতগতিতে বাড়ছে। ২০১২ খ্রিস্টাব্দের পরিসংখ্যান অনুযায়ী, ভিয়েতনামে ১৩.৪ কোটি মোবাইল ফোন গ্রাহক ছিল যেটা বিশ্বের নিরিখে ৬ নম্বর স্থান।
ভিয়েতনামে টেলিযোগাযোগের জন্যে দুটি উপগ্রহ ভূ-স্টেশন ব্যবহার করা হচ্ছে: ইন্টারস্পুটনিক (ভারত মহাসাগর অঞ্চল)।
মোবাইল নেটওয়ার্ক
২০১৩ খ্রিস্টাব্দের শুরুর দিকে, অন্যান্য মোবাইল অপারেটরগুলোরর সঙ্গে তীব্র প্রতিযোগিতার ফলস্বরূপ এস-ফোন এবং বীলাইন পরিষেবা অস্থায়ীভাবে বন্ধ হয়ে যায়। ২০০৯ খ্রিস্টাব্দে ভিয়েতনামের বাজারে এসেছিল গ্লোবাল টেলিকমিউনিকেশন কর্পোরেশন বা জি-টেল এবং ভিম্পেলকম দ্বারা প্রতিষ্ঠিত মোবাইল অপারেটর বীলাইন। ২০১২ খ্রিস্টাব্দের শেষ নাগাদ ভিয়েতনাম এবং রাশিয়ার কোম্পানিগুলোর সহযোগিতার সঙ্গে গড়া একটি সংস্থা তার পরিষেবাটি বন্ধ করে দেয় ফলে ভিম্পেলকম তার সকল শেয়ার অংশীদারকে বিক্রি করার পরে জি-টেল বীলাইনের মালিকানা পেয়েছিল। ২০১০ খ্রিস্টাব্দের শুরুতে এসকে টেলিকম ভিয়েতনামের মোবাইল বাজারকে টেনে তোলার সিদ্ধান্ত নিয়ে এস-ফোনে এসপিটি - সাইগন পোস্টেল কর্পোরেশন-এর সঙ্গে সহযোগিতা বন্ধ করে দেয়।
সম্প্রচার মাধ্যম
ভিয়েতনামে সকল সম্প্রচার মাধ্যম নিয়ন্ত্রিত হয় সরকারের তথ্য ও যোগাযোগ মন্ত্রকের পর্যবেক্ষণ করার মাধ্যমে। বিভিন্ন আঞ্চলিক সম্প্রচার কেন্দ্রসহ ৯টা চ্যানেলের এক জালবুনুনি পরিচালনা করে জাতীয় দূরদর্শন পরিষেবা সরবরাহকারী সরকার-নিয়ন্ত্রিত ভিয়েতনাম টেলিভিশন। প্রাদেশিক এবং পৌর দূরদর্শন কেন্দ্রগুলোর একটি জালবুনুনির মাধ্যমে জাতীয় স্তরে অনুষ্ঠানাদি পুনঃপ্রচার করা হয়। উপগ্রহ দূরদর্শন প্রবেশ নিয়ন্ত্রণ করে ভিয়েতনামি আইন, কিন্তু ঘরোয়া উপগ্রহ সরঞ্জামের মাধ্যমে বিভিন্ন গৃহস্থ বিদেশি অনুষ্ঠানে প্রবেশে সক্ষম হয়।
ইন্টারনেট
ইন্টারনেট ব্যবহারকারী সংখ্যার নিরিখে ভিয়েতনাম তার প্রতিবেশী দক্ষিণ-পূর্ব এশীয় দেশগুলির তুলনায় অনেক ওপরে, বিশ্বের ১৬তম স্থানে অবস্থান করছে।
ভিয়েতনামে পাঁচটি আইএসপি অপারেটিং রয়েছে: নেটনাম কোম্পানি, ভিয়েতনাম ডেটা কমিউনিকেশন কোম্পানি (ভিডিসি), কর্পোরেশন ফর ফিনান্স অ্যান্ড প্রোমোটিং টেকনোলজি (এফপিটি), সায়গন পোস্ট অ্যান্ড টেলিকমিউনিকেশন্স সার্ভিস কর্পোরেশন (সায়গন পোস্টেল কর্পোরেশন, এসপিটি) এবং ভিয়েটেল কোম্পানি। বড় শহরগুলোয় ফাইবার পরিষেবা ব্যাপকভাবে উপলব্ধ।
সোনাইমুড়ি উপজেলা
থাম্ব|সোনাইমুড়ি উপজেলার বজরা শাহী মসজিদ
গুমানী রেলওয়ে স্টেশন
গুমানী রেলওয়ে স্টেশন হল ঝাড়খণ্ডের সাহেবগঞ্জ জেলার গুমানি শহরে অবস্থিত একটি রেলওয়ে স্টেশন। এই স্টেশনটি নির্মাণাধীন এবং শীঘ্রই উন্নত করা হবে।
সোনাইমুড়ি উপজেলা
সোনাইমুড়ি উপজেলা বাংলাদেশের নোয়াখালী জেলার অন্তর্গত একটি উপজেলা, এটি ২০০৫ সালে গঠিত হয়েছে। বেগমগঞ্জ উপজেলা ভেঙ্গে সোনাইমুড়ি উপজেলা গঠিত হয়েছে।
অবস্থান ও আয়তন
আয়তন: ১৭০.৪২ বর্গ কিমি। অবস্থান: ২৩°০২´ থেকে ২৩°০৬´ উত্তর অক্ষাংশ এবং ৯১°০০´ থেকে ৯১°১৩´ পূর্ব দ্রাঘিমাংশ। এ উপজেলার উত্তরে কুমিল্লা জেলার মনোহরগঞ্জ উপজেলা, দক্ষিণে বেগমগঞ্জ উপজেলা, পূর্বে সেনবাগ উপজেলা, পশ্চিমে চাটখিল উপজেলা।
প্রশাসনিক এলাকা
সোনাইমুড়ি উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম সোনাইমুড়ি থানার আওতাধীন।
ইতিহাস
ঐতিহ্যেবাহী শিক্ষাপ্রতিষ্ঠান। === দেওটি হেমায়াতুল ইসলাম কওমি মাদ্রাসা প্রতিষ্ঠাতা:-হাজি সাবেরুল্লাহ কাসেমী (রহ.) = প্রতিষ্ঠাকাল ১৯১৪-১৯১৮ ইং। অবস্থান: সোনাইমুড়ী উপজেলার দেওটি ইউনিয়নের আমিশাপাড়া-মুহুরীগঞ্জ সড়কের পাশে অবস্থিত। অত্র মাদ্রাসায় বর্তমানে মেশকাত( ফাজিল) পর্যন্ত পাঠদান করানো হয়।
প্রাচীন নিদর্শনাদি ও প্রত্নসম্পদ
বজরা শাহী জামে মসজিদ (১১৫৩ হিজরী), বীরশ্রেষ্ঠ শহীদ রুহুল আমিন স্মৃতি জাদুঘর।
মুক্তিযুদ্ধের ঘটনাবলি
১৯৭১ সালে এ উপজেলা ২ নং সেক্টরের অধীন ছিল। ২১ এপ্রিল সোনাইমুড়ি রেলস্টেশনের আউটার সিগনালের কাছে এবং ১১ মে সোনাইমুড়ির বগাদিয়া নামক স্থানে পাকবাহিনীর সঙ্গে মুক্তিযোদ্ধাদের সম্মুখ লড়াইয়ে প্রায় ২০ জন পাকসেনা নিহত হয়। এছাড়াও এ লড়াইয়ে ২ জন মুক্তিযোদ্ধা শহীদ হন। ৭ ডিসেম্বর এ উপজেলা শত্রুমুক্ত হয়।
ধর্মীয় প্রতিষ্ঠান
মসজিদ ১৬৫, উল্লেখযোগ্য ধর্মীয় প্রতিষ্ঠান: বজরা শাহী জামে মসজিদ, সোনাইমুড়ি কেন্দ্রীয় জামে মসজিদ, নদনা জামে মসজিদ, উত্তর শাক্তলা জামে মসজিদ_   মোল্লাপারা জামে মসজিদ - পশ্চিম নাটেশ্বর মিয়ন হাজী শাহী জামে মসজিদ। মন্দির- ৮০, সোনাইমুড়ী ঐতিহ্যবাহী কালিবাড়ী দেবালয়, সোনাইমুড়ী বাজার সংলগ্ন।শ্রী শ্রী বারাহীদেবীর মন্দির, আমিশাপাড়া। আলোকেশ্বরী কালিবাড়ী,আলোকপাড়া।
জনসংখ্যার উপাত্ত
মোট জনসংখ্যা ২৯০৮৪৬; পুরুষ ১৪১০২৯, মহিলা ১৪৯৮১৭। মুসলিম ২৮১৩৬৫, হিন্দু ৯৩০৯, বৌদ্ধ ১৩, খ্রিস্টান ১১৪ এবং অন্যান্য ৪৫।
নদনদী
নোয়াখাল নদী এই উপজেলায় অবস্থিত একটি নদী। নদীটির দৈর্ঘ্য ৬০ কিলোমিটার।
অর্থনীতি
জনগোষ্ঠীর আয়ের প্রধান উৎস কৃষি ২৭.৩২%, অকৃষি শ্রমিক ২.০৬%, শিল্প ০.৬৩%, ব্যবসা ১৬.৪৬%, পরিবহন ও যোগাযোগ ৩.৬০%, চাকরি ১৮.১৫%, নির্মাণ ১.২৯%, ধর্মীয় সেবা ০.৩৮%, রেন্ট অ্যান্ড রেমিটেন্স ১৪.৩৮% এবং অন্যান্য ১৫.৭৩%। হাটবাজার ও মেলা হাটবাজার ৩০, মেলা ২। সোনাইমুড়ি হাট, থানার হাট, কামারের হাট, নদনা হাট, কাশিপুর হাট, শান্তির হাট, লালমিয়ার হাট, জয়াগ বাজার, বজরা স্টেশন বাজার, মুসলিমগঞ্জ বাজার, সোনাপুর বাজার, বাংলা বাজার পশ্চিম নাটেশ্বর দিঘিরজান বাজার- বটতলী বাজার ও আমিশাপাড়া বাজার উল্লেখযোগ্য।
কুটিরশিল্প স্বর্ণশিল্প, লৌহশিল্প, মৃৎশিল্প, সুচিশিল্প, দারুশিল্প, বাঁশের কাজ, বেতের কাজ।
কৃষি
কৃষিভূমির মালিকানা ভূমিমালিক ৬০.৩৮%, ভূমিহীন ৩৯.৬৯%। প্রধান কৃষি ফসল ধান, সুপারি, সরিষা, ডাল, শাকসবজি। বিলুপ্ত বা বিলুপ্তপ্রায় ফসলাদি তিল, তিসি, অড়হর, চীনা। প্রধান ফল-ফলাদিব আম, কাঁঠাল, নারিকেল, কলা, জাম, পেয়ারা, পেঁপে, সুপারি। মোল্লাপারা বাজার
উইলিয়াম হান্ট (স্প্রিন্টার)
উইলিয়াম হান্ট (২৩ ফেব্রুয়ারি ১৮৯৮ – ২৭ আগস্ট ১৯৭৭) ছিলেন একজন অস্ট্রেলীয় স্প্রিন্টার। তিনি ১৯২০ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
সোনাইমুড়ি উপজেলা
যোগাযোগ
যোগাযোগ বিশেষত্ব পাকারাস্তা ৯৬.৫৪ কিমি, কাঁচারাস্তা ৭৩২.৩৯ কিমি। বিলুপ্ত বা বিলুপ্তপ্রায় সনাতন বাহন পাল্কি, ঘোড়ার গাড়ি, মহিষের গাড়ি।
বহিঃসংযোগ
ছাতারপাইয়া বাজার
নাসিরউদ্দৌলা, চতুর্থ আসাফ জাহ
নাসিরউদ্দৌলা মীর ফারকুন্দা আলি খান সিদ্দিকি, চতুর্থ আসাফ জাহ (২৫ এপ্রিল ১৭৯৪ - ১৬ মে ১৮৫৭) ছিলেন হায়দ্রাবাদের নিজাম। ১৮২৯ থেকে ১৮৫৭ সাল পর্যন্ত তিনি শাসন করেছেন। তিনি তৃতীয় আসাফ জাহর জ্যেষ্ঠ পুত্র ছিলেন।
গুহ্যসমাজতন্ত্র
thumb|সপ্তদশ শতাব্দীর তিব্বতী থাংকায় গুহ্যসমাজতন্ত্রের দেবতা অক্ষোভ্যবজ্র ও তার সঙ্গিনী স্পর্শবজ্রা গুহ্যসমাজতন্ত্র বজ্রযান বৌদ্ধধর্মের অন্যতম প্রধান একটি তন্ত্র বিশেষ।
বর্ণনা
গুহ্যসমাজতন্ত্র সতেরোটি অধ্যায় নিয়ে গঠিত। উত্তরাতন্ত্র বা ব্যাখ্যাতন্ত্র নামক একটি পৃথক তন্ত্রকে অনেক সময় এই তন্ত্রের অষ্টাদশ অধ্যায় হিসেবে মনে করা হয়। অনেক পণ্ডিতের মতে প্রথম বারোটি অধ্যায় এই তন্ত্রের মূল অংশ এবং পরবর্তী অধ্যায়গুলি পরবর্তীকালে যোগ করা হয়েছে। গুহ্যসমাজতন্ত্র মহাযোগতন্ত্রের অন্তর্গত। তিব্বতে এই তন্ত্রকে র্নাল-'ব্যোর-ব্লা-মেদ-র্গ্যুদ নামে অভিহিত করা হয়। সর্বতথাগততত্ত্বসংগ্রহ নামক প্রাচীন পুঁথিতে এই তন্ত্রের উল্লেখ পাওয়া যায়। সংস্কৃত ভাষায় এবং তিব্বতী ও চীনা অনুবাদে এই তন্ত্রের পুঁথির অস্তিত্ব পাওয়া যায়।
উৎপত্তি
বৌদ্ধ প্রবাদানুসারে, বজ্রধর গুহ্যসমাজতন্ত্র সম্বন্ধে ওড্ডিয়ানের রাজা ইন্দ্রভূতিকে সর্বপ্রথম শিক্ষাদান করেন। পরবর্তীকালে এই তন্ত্র বিভিন্ন বৌদ্ধ পণ্ডিতদের মধ্যে দিয়ে প্রচারিত হয়। এই তন্ত্র অষ্টম শতাব্দীর বৌদ্ধ পণ্ডিত বুদ্ধশ্রীজ্ঞানের মাধ্যমে জ্ঞানপদ ঐতিহ্য বা য়ে-শেস-ঝাব্স-লুগ্স নামে প্রচারিত হয়। ঐতিহাসিকভাবে গুরুত্বপূর্ণ আর্য ঐতিহ্য বা গ্সাং-'দুস-'ফাগ্স-লুগ্স  নামে অপর একটি ঐতিহ্য নাগার্জুন, আর্যদেব এবং চন্দ্রকীর্তি প্রমুখ বৌদ্ধ পণ্ডিতদের টীকাভাষ্যের ওপর নির্ভরশীল ছিল। তিব্বতে মার-পা-ছোস-ক্যি-ব্লো-গ্রোস এই তন্ত্রের প্রচলন করেন।
প্রধান দেবতা
জ্ঞানপদ ঐতিহ্যের কেন্দ্রীয় দেবতা পীতবর্ণের মঞ্জুবজ্র মঞ্জুশ্রীর অপর একধরনের রূপ। এই দেবতার তিনটি মুখ ও ছয়টি হাত। তার ডানদিকের মুখ শ্বেতবর্ণের এবং বামদিকের মুখমন্ডল লালবর্ণের। তার হাতে একটি তরোয়াল, একটি পুস্তক, একটি তীর এবং একটি ধনুক রয়েছে। আর্য ঐতিহ্য গুহ্যসমাজতন্ত্রের কেন্দ্রীয় দেবতার নাম নীলাভ কালো বর্ণের অক্ষোভ্যবজ্র। তিনি পাঁচ ধ্যানী বুদ্ধের অন্যতম অক্ষোভ্যের একটি রূপ। অক্ষোভ্যবজ্র তার হাতে পাঁচ ধ্যানী বুদ্ধের বাকি চার বুদ্ধের বিভিন্ন চিহ্ন ধারণ করে থাকেন। তিনি তার ডানদিকের হাতে বৈরোচনের চক্র ও অমিতাভের পদ্ম এবং রত্নসম্ভবের মণি ও অমোঘসিদ্ধির তরোয়াল ধারণ করে থাকেন। এছাড়াও তার অপর দুই হাতে তিনি বজ্র ও ঘণ্টা ধারণ করে থাকেন।
কুয়েতের এলাকা
থাম্ব| কুয়েত এর গভর্নরেট মানচিত্র কুয়েত ছয়টি গভর্নরেটে বিভক্ত এবং প্রতিটিতে বেশ কয়েকটি এলাকা (مناطِق) রয়েছে।
এলাকাগুলোকে অনেক সময় অন্যান্য নামে ডাকা হয়, যেমন জেলা বা শহর। এগুলি সাধারণত কুয়েতের ইংরেজিভাষী সম্প্রদায়ের কাছে আনুষ্ঠানিকভাবে অঞ্চল এ পরিচিত।  এলাকার জন্য আরবি শব্দ, মিনতাকাহ منطقة এর অর্থ এলাকা এবং অঞ্চল উভয়ই হতে পারে।  এলাকাগুলিকে আরও ব্লকে বিভক্ত করা হয়েছে, যার প্রতিটিকে একটি সংখ্যার মাধ্যমে উল্লেখ করা হয়েছে। সমস্ত ব্লক রাস্তায় ভাগ করা হয়েছে شوارع (একবচন شارع šāriʿ)। যাইহোক, কিছু এলাকাকে دات জাদ্দাত (একবচন جادة জাদ্দা ) তে আরও উপবিভক্ত করা যেতে পারে, যা এভিনিউ বা গলিতে অনুবাদ করা যেতে পারে।
কুয়েতের প্রতিটি এলাকায় সরকারি সুবিধা প্রদানকারী কো-অপ সোসাইটি বা শুধু সোসাইটি' ( جمعية ) রয়েছে উদাহরণস্বরূপ, সুরার কো-অপ সোসাইটি। প্রধানত সুপারমার্কেট যা খাবার এবং পণ্য সরবরাহ করে এবং তারা পার্ক এবং স্কুলের মতো এলাকার ল্যান্ডমার্কে কিছু দেখভাল করতে পারে, কিন্তু তারা আইনত বাধ্য নয়। সমিতির সদস্যরা নির্বাচিত হয় যারা তাদের পরিচালনা করে। শুধুমাত্র এলাকার বাসিন্দারাই তাদের সোসাইটির সদস্য হওয়ার জন্য ভোট দিতে পারবেন।
রাজধানী গভর্নরেট
থাম্ব| কুয়েতে রাজধানী গভর্নরেটের অবস্থান থাম্ব| রাতে কুয়েত সিটির কেন্দ্র, [[জাতীয় পরিষদ (কুয়েত)|কুয়েত জাতীয় পরিষদের সাথে]] থাম্ব| ফাইলাকা দ্বীপের ধ্বংসাবশেষ থাম্ব| কুয়েতের ঐতিহ্যবাহী সুগ লি-মবারকিয়ায় খেজুর বিক্রেতা রাজধানী গভর্নরেট ( العاصمة il-ʿĀṣma ) কুয়েত সিটির মূল এলাকা এবং কয়েকটি অফশোর দ্বীপ নিয়ে গঠিত। এর মধ্যে ফাইলাকা দ্বীপ ও রয়েছে। এই গভর্নরেট ২০০ বর্গ কি মি (৮০ বর্গ মাইল) জুড়ে রয়েছে। এটি ২৩ এলাকায় বিভক্ত।
হাওয়ালি গভর্নরেট
এই গভর্নরেট ৮২ বর্গ কি মি (৩২ বর্গ মাইল) জুড়ে রয়েছে। এটি ১৬ এলাকায় বিভক্ত।
মুবারক আল-কাবীর গভর্নরেট
মুবারক আল-কাবীর গভর্নরেট ( مبارك الكبير Mbārak il-kabīir ) হল অতি সম্প্রতি প্রতিষ্ঠিত গভর্নরেট। এর নামকরণ করা হয়েছে মোবারক দ্য গ্রেটের নামে।
এই গভর্নরেট ১০০ বর্গ কি মি (৪০ বর্গ মাইল) জুড়ে রয়েছে। এটি ৮ এলাকায় বিভক্ত।
আহমাদি গভর্নরেট
এই গভর্নরেট ৫,১২০ বর্গ কি মি (১,৯৮০ বর্গ মাইল) জুড়ে রয়েছে। এটি ১১ এলাকায় বিভক্ত।
ফারওয়ানিয়া গভর্নরেট
এই গভর্নরেট ১৯০ বর্গ কি মি (৭০ বর্গ মাইল) জুড়ে রয়েছে। এটি ১৬ এলাকায় বিভক্ত।
জাহরা গভর্নরেট
জাহরা গভর্নরেট ১১,২৩০ বর্গ‌ কিমি (৪,৩৪০ বর্গ‌ মাইল) জুড়ে রয়েছে। এটি কুয়েতের সব চেয়ে বড় এলাকা।
জনসংখ্যার তুলনা
ফারওয়ানিয়া গভর্নরেট জনসংখ্যা সব চেয়ে বেশী - ৮১৮,৫৭১, হাওয়ালি গভর্নরেট (৬৭২,৯১০) বা আহমাদি গভর্নরেট ( ৫৮৮,০৬৮) এর থেকে।
জনসংখ্যার নিরীখে গভর্নরেটে এমন এলাকা আছে যা জনমানব শুন্য - উম্মে নামিল দ্বীপ, কোথাও আবার ২ (নিউ খয়রান সিটি) বা ২৬ ( শুআইবা (উত্তর ও দক্ষিণ) এবং সিদ্দিক)।
একই সাথে আছে জনবহুল এলাকা - জলিব আল-শুয়ুখ (২২৭,৯৮০)।
অতুল দেববর্মা
অতুল দেববর্মা (জন্ম ৮ জানুয়ারী ১৯৬৫) একজন ভারতীয় ডাক্তার থেকে রাজনীতিবিদ এবং লেখক। তিনি ডিসেম্বর ২০১৭ পর্যন্ত দিল্লি মিউনিসিপ্যাল কর্পোরেশনে একজন অনুশীলনকারী ডাক্তার ছিলেন। তিনি ২০০৭ সালে রাষ্ট্রীয় স্বয়ংসেবক সংঘ (আরএসএস) এবং এর বিভিন্ন শাখা যেমন বনবাসী কল্যাণ আশ্রম এবং বিবেকানন্দ আন্তর্জাতিক ফাউন্ডেশনের সাথে জড়িত হন। তিনি ২০১৮ সালের ত্রিপুরা বিধানসভা নির্বাচনে কৃষ্ণপুর কেন্দ্র থেকে বিজেপি প্রার্থী হিসাবে জিতেছিলেন।
চাকর (চলচ্চিত্র)
চাকর ১৯৯২ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন মনতাজুর রহমান আকবর। প্রধান চরিত্রে অভিনয় করেন ইলিয়াস কাঞ্চন, দিতি ও অন্যান্য। ৬০ লাখ টাকা বাজেটের ছবিটি ২ কোটি টাকা ব্যবসা করে এবং ৬ মাস এক টানা সিনেমা হলে চলার রেকর্ড অর্জন করে, ছবির গানগুলো সেই সময় টিভি রেডিওতে অনেক জনপ্রিয়তা পায়।
মুক্তি
২৯ মে, ১৯৯২ সালে মুক্তি পায়, একটানা ৬ মাস একটি হলে চলে।
আবদুল্লাহ শেখ
আবদুল্লাহ শেখ (জন্ম: ২৮ মে ১৯৯৮) একজন নরওয়েজিয়ান ক্রিকেটার যিনি জাতীয় দলের হয়ে খেলেছেন । তার জন্ম অসলোতে । ২০১৯ সালের মে মাসে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য নরওয়ের দলে জায়গা পেয়েছিলেন তিনি। ২০১৯ সালের ১৬ ই জুন তিনি জার্সির বিপক্ষে নরওয়ের হয়ে টি-টোয়েন্টি আন্তর্জাতিক (টি-২০) তে আত্মপ্রকাশ করেছিলেন।
মাইকেল হ্যাজেল
মাইকেল হ্যাজেল (জন্ম ১২ ডিসেম্বর ১৯৭৬) একজন অস্ট্রেলীয় স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
মিরপুর পৌরসভা
মিরপুর পৌরসভা বাংলাদেশের খুলনা বিভাগের কুষ্টিয়া জেলার মিরপুর উপজেলার অন্তর্গত 'খ' শ্রেণির একটি পৌরসভা।
জনপ্রতিনিধি
বর্তমান মেয়রঃ হাজী মো. এনামুল হক
ফিফা ১২
পরবর্তী প্রজন্মের গেম ইঞ্জিনে ধারাভাষ্য দিয়েছেন স্কাই স্পোর্টসের ক্লাইভ টাইল্ডেসলি এবং অ্যান্ডি টাউন্সেন্দ। তবে বর্তমান প্রজন্মের গেম কনসোলে মার্টিন টেইলর এবং এলেন স্মিথ সঙ্গ দিয়েছেন।
লীগ
এই খেলায় ফিফা ১১ এর সব লীগের রয়েছে শুধু মাত্র গ্যাম্বরিয়ান লীফ ও তুরকিশ লীগ ছাড়া।
জাতীয় দল
এই খেলায় ৪2 টি জাতীয় দল আছে. ক্রেজ রিপাবলিক, ভারত, বলিভিয়া এবং ভেনেজুএলা ফিরেছে ১১ বছর পর.
উল্‌ম
উল্‌ম (Ulm) জার্মানির দক্ষিণাংশে অবস্থিত একটি ছোট শহর। এটি বাডেন-ভুর্টেমবের্গ অঙ্গরাজ্যের দানিউব নদীর তীড়ে অবস্থিত। শহরটির জনসংখ্যা ২০০৬ সালের জরিপ অনুসারে প্রায় ১২০,০০০। ৮৫০ সালে প্রতিষ্ঠিত এউ শহর সমৃদ্ধ ইতিহাস ও ঐতিহ্যের অধিকারী। বিভিন্ন ধরনের শিল্প প্রতিষ্ঠানের কারণে উলম বর্তমানে বাডেন-ভাটেমবার্ক প্রদেশের অর্থনৈতিক কেন্দ্র। বিখ্যাত উলম বিশ্ববিদ্যালয় এই শহরে অবস্থিত। এছাড়াও এখানে রয়েছে একটি সুবিশাল প্রযুক্তি কেন্দ্র বা সায়েন্স পার্ক যেখানে অনেকগুলো আন্তর্জাতিক প্রতিষ্ঠান তাদের গবেষণাকর্ম চালিয়ে থাকে।সর্বোচ্চ লম্বা চার্চ এবং বিখ্যাত তাত্ত্বিক পদার্থবিজ্ঞনী আলবার্ট আইনস্টাইনের জন্মস্থান হিসেবে আন্তর্জাতিকভাবে উলম পরিচিত।
গো টপলেস দিবস
গো টপলেস দিবস (বিভিন্নভাবে ন্যাশনাল গো টপলেস ডে, ইন্টারন্যাশনাল গো টপলেস ডে নামে পরিচিত) হল লিঙ্গ-সমতার ভিত্তিতে জনসমক্ষে মহিলাদের বক্ষ উন্মুক্ত হওয়ার অধিকারকে সমর্থন করার জন্য মার্কিন যুক্তরাষ্ট্রে অনুষ্ঠিত একটি বার্ষিক অনুষ্ঠান। যেসব রাজ্যে নারীদের অধিকার আছে সেখানে মুক্তস্তন সমতা আইন উদযাপন করা হয় এবং যেসব রাজ্যে টপলেস নারী নিষিদ্ধ সেখানে প্রতিবাদ করা হয়।
অ্যাড্রিয়ান হ্যাচার
অ্যাড্রিয়ান হ্যাচার (জন্ম ৬ মে ১৯৭০) একজন অস্ট্রেলীয় ক্রীড়াবিদ। তিনি ২০০০ গ্রীষ্মকালীন অলিম্পিকে পুরুষদের বর্শা নিক্ষেপে প্রতিদ্বন্দ্বিতা করেছিলেন।
আষাঢ়ী পূর্ণিমা
আষাঢ়ী পূর্ণিমা বৌদ্ধদের অন্যতম সামাজিক, ধর্মীয় ও সাংস্কৃতিক অনুষ্ঠান। গৌতম বুদ্ধ যেমন নিজ প্রচেষ্টায় জীবনের পূর্ণতা সাধন করে মহাবোধি বা আলোকপ্রাপ্ত হয়েছিলেন এবং জগজ্জ্যোতি বুদ্ধত্বপ্রাপ্ত হন তেমনিভাবে পূর্ণ চন্দ্রের মতো নিজের জীবনকে ঋদ্ধ করাই প্রতিটি বৌদ্ধের প্রচেষ্টা। আষাঢ়ী পূর্ণিমা'র অনুষ্ঠানের মধ্য দিয়ে বৌদ্ধরা এই প্রচেষ্টার প্রতি তাদের অঙ্গীকার নবায়ন করে থাকে। শুধু সাধারণ বৌদ্ধ নয়, ভিক্ষুদের জন্যও আষাঢ়ী পূর্ণিমা বিশেষ তাৎপর্য বহন করে। বৌদ্ধরা এদিনটিকে সচরাচর শুভ আষাঢ়ী পূর্ণিমা হিসেবে অভিহিত করে থাকে।
ইতিহাস
পূর্ণিমাকে কেন্দ্র করেই যা গৌতম বুদ্ধের জীবনে নানা গুরুত্বপূর্ণ ঘটনা সংঘটিত হয়েছে। বর্ণিত আছে: এক আষাঢ়ে পূর্ণিমায় গৌতম বুদ্ধ  সিদ্ধার্থরূপে মাতৃগর্ভে প্রবিষ্ট হয়েছিলেন। বর্ণিত আছে কপিলাবস্তু নগরে আষাঢ় মাসের পূর্ণিমা সাড়ম্বরে উদযাপিত হতো। এক আষাঢ়ী পূর্ণিমায় রাজা শুদ্ধোধনের মহিষী রাণী মহামায়া উপোসথ ব্রত গ্রহণ করলেন। সে রাত্রে রাণী মহামায়া স্বপ্নমগ্না হয়ে দেখলেন যে চারি দিক হতে পাল দেবগণ এসে পালঙ্কসহ তাকে নিয়ে গেল হিমালয়ের পর্বতোপরি এক সমতল ভূমির ওপর। সেখানে মহামায়াকে সুউচ্চ এক মহাশাল বৃক্ষতলে রেখে দেবগণ সশ্রদ্ধ ভঙ্গিমায় এক পাশে  অবস্থান দাঁড়িয়ে পড়ল। অত:পর দেবগণের মহিষীরা এসে মায়াদেবীকে হিমালয়ের মানস সরোবরে স্নান করিয়ে দিব্য বসন-ভূষণ ও মাল্যগন্ধে সাজিয়ে দিলেন। অনতিদূরে একটি শুভ্র রজতপর্বতে ছিল একটি সুবর্ণ প্রাসাদ। চারিদিক থেকে পাল দেবগণ মহারাজা পুনঃপালঙ্কসহ দেবীকে সেই প্রাসাদে নিয়ে গিয়ে দিব্যশয্যায় শুইয়ে দিল। তখন অদূরবর্তী সুবর্ণ পর্বত থেকে এক শ্বেতহসত্মী নেমে এসে উত্তরদিক থেকে অগ্রসর হয়ে রজতপর্বতে আরোহণ করলেন। রজত শুভ্রশু একটি শ্বেতপদ্মের রূপ পরিগ্রহ করে কবীবর মহাক্রোষ্ণনাদে সুবর্ণ প্রাসাদে প্রবেশ করলেন। তারপর ধীরে ধীরে তিনবার মাতৃশয্যা পদক্ষিণপূর্বক মায়ের শরীরের দক্ষিণ পার্শ্বভেদ করে মাতৃজঠরে প্রবেশ করলেন। পর দিন প্রত্যুষে রাণী মহামায়া রাজা শুদ্ধোধনকে স্বপ্ন বৃত্তান্ত অবহিত করলেন। কালবিলম্ব না-করে রাজা শুদ্ধোধনকে চৌষট্টিজন জ্যোতির্বিদ এনে স্বপ্নের ফল জানতে চাইলেন। তারা বললেন, "মহারাজ চিন্তা করবেন না, আপনার মহিষী সন্তানসম্ভবা। তিনি এমন এক পুত্ররত্ন লাভ করবেন যার ফলে বসুন্ধরা ধন্য হবে।"
আষাঢ় মাসের আরেক পূর্ণিমা রাতে মাত্র ২৯ বৎসর বয়সে তিনি স্ত্রী-পুত্র-রাজ্য সব মায়া ছেড়ে গৃহত্যাগ করেন। গয়ার বোধিদ্রুম মূলে একাধারে ছয় বছর কঠোর তপস্যার পর পরম জ্ঞান "মহাবোধি" লাভ করেন। নবলব্ধ ধর্ম প্রকাশের উদ্দেশ্যে তিনি আরেক আষাঢ়ী পূর্ণিমাতে সারানাথের ঈষিপত্তন মৃগদাবে আগমন করেন। বুদ্ধ এক আষাঢ়ী পূর্ণিমার রাতে ঈষিপত্তন মৃগদাবে সেই পঞ্চবর্গীয় শিষ্যদেরকে প্রথম ধর্মদেশনা "ধর্মচক্র প্রবর্তন সূত্র" দেশনা করলেন। কৌণ্ডণ্য, বপ্প, ভদ্দীয়, মহানাম ও অশ্বজিত্—এ  পঞ্চবর্গীয় শিষ্যদের কাছে তার নবলব্ধ সদ্ধর্মকে প্রকাশ করেন।
পরে আরো এক পূর্ণিমা তিথিতে তিনি মাতৃদেবীকে সদ্ধর্ম দেশনার জন্য তাবৎিংস স্বর্গে গমন করেন। অনুরূপ পূর্ণিমার তিথিতেই বৌদ্ধ ভিক্ষুসংঘ ত্রৈমাসিক বর্ষাব্রত অধিষ্ঠান গ্রহণ করে।